**ДЪРЖАВНА АГЕНЦИЯ ЗА БЕЖАНЦИТЕ ПРИ МИНИСТЕРСКИЯ СЪВЕТ**

гр. София 1233, бул. „Княгиня Мария Луиза“ № 114 Б

**ДОКУМЕНТАЦИЯ**

ЗА УЧАСТИЕ В ОТКРИТА ПРОЦЕДУРА ПО РЕДА НА

ЗАКОНА ЗА ОБЩЕСТВЕНИТЕ ПОРЪЧКИ

С ПРЕДМЕТ:

**ДОСТАВКА НА ХРАНИТЕЛНИ ПРОДУКТИ ЗА ОСИГУРЯВАНЕ НА ХРАНЕНЕТО НА ЛИЦАТА, НАСТАНЕНИ В ТЕРИТОРИАЛНИТЕ ПОДЕЛЕНИЯ И В МЕСТАТА ЗА НАСТАНЯВАНЕ НА ЧУЖДЕНЦИ, ПОДАЛИ МОЛБА ЗА МЕЖДУНАРОДНА ЗАКРИЛА НА ДЪРЖАВНА АГЕНЦИЯ ЗА БЕЖАНЦИТЕ ПРИ МИНИСТЕРСКИЯ СЪВЕТ /РПЦ- гр. София- ж.к. „Овча купел“, кв. „Враждебна“ и кв. „Военна рампа“, РПЦ-с. Баня, РПЦ- гр. Харманли, ТЦ- с. Пъстрогор, ПО 7 /СЕДЕМ/ САМОСТОЯТЕЛНО ОБОСОБЕНИ ПОЗИЦИ:**

**ОБОСОБЕНА ПОЗИЦИЯ №1** Хляб, хлебни и тестени изделия

**ОБОСОБЕНА ПОЗИЦИЯ №2** Мляко и млечни продукти

**ОБОСОБЕНА ПОЗИЦИЯ №3** Месо и месни продукти

**ОБОСОБЕНА ПОЗИЦИЯ №4** Пресни плодове и зеленчуци; плодови и

 зеленчукови консерви

**ОБОСОБЕНА ПОЗИЦИЯ №5** Пиле, пилешки разфасовки и яйца

**ОБОСОБЕНА ПОЗИЦИЯ №6** Бебешки и детски храни

**ОБОСОБЕНА ПОЗИЦИЯ №7** Други хранителни продукти; пластмасови

 прибори за хранене

**София, 2014 г.**

СЪДЪРЖАНИЕ

Решение за откриване на обществена поръчка, като задължителен образец, одобрен от Агенцията по обществени поръчки

Обявление за обществена поръчка, като задължителен образец, одобрен от Агенцията по обществени поръчки

**Раздел І**. Обща информация

**Раздел ІІ**. Пълно описание на предмета на обществената поръчка

**Раздел ІІІ**. Изисквания към участниците

**Раздел ІV**. Изисквания към съдържанието и обхвата на офертата

**Раздел V**. Условия и размер на Гаранцията за участие и Гаранцията за изпълнение

**Раздел VІ.** Документация за участие

**Раздел VІІ**. Разяснения и средства за комуникация

**Раздел VІІІ**. Отваряне, разглеждане, оценяване и класиране на офертите. Обявяване на решението на възложителя.

**Раздел ІХ.** Сключване на договор. Прекратяване на процедурата.

**Раздел X.** Изчисляване на сроковете

**Раздел XІ. ТЕХНИЧЕСКА СПЕЦИФИКАЦИЯ**

**Раздел XІI. КРИТЕРИЙ ЗА ОЦЕНКА НА ОФЕРТИТЕ**

**Раздел XІIІ. ОБРАЗЦИ НА ДОКУМЕНТИ ЗАУЧАСТИЕ В ПРОЦЕДУРАТА**

Приложение **№ 1-** Предложение (образец)

Приложение **№** **2-** Декларация за регистрация по ЗТР(образец)

Приложение **№** **3** - Декларация по чл. 47, ал. 9 (образец)

Приложение **№ 4 –** Декларация – списък на изпълнените договори(образец)

 Приложение **№ 5 –** Декларация – заучастието или неучастието на

 подизпълнители съгласно по чл. 56, ал. 1, т. 8 от ЗОП

Приложение **№ 6 –** Декларация по чл. 56, ал. 1, т.12 от ЗОП

Приложение **№ 7 –** Декларация по чл. 55, ал. 7 от ЗОП

 Приложение **№ 8 -**  Проект на договор

 Приложение **№ 9** - Техническо предложение по чл. 56, ал. 1, т. 7 от ЗОП

 Приложение **№ 10** - Ценова оферта, съгласно чл. 56, ал. 1, т. 10 от ЗОП

Приложение **№ 11** - Информация за цените на хранителните продукти от НСИ –

м. октомври 2014 г.

 **РАЗДЕЛ І**

**ОБЩА ИНФОРМАЦИЯ**

# ВЪЗЛОЖИТЕЛ

Възложител на настоящата процедура за избор на изпълнител на обществена поръчка, възлагана по реда на Закона за обществените поръчки (ЗОП), е Държавна агенция за бежанците при Министерския съвет (ДАБ при МС), с адрес: гр. София - 1233, бул. „Княгиня Мария Луиза” №114б, тел.: 02/8080912;02/8080917; факс: 02 9559476, e-mail: sar@saref.government.bg, интернет адрес: www.aref. government.bg

**1.2. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА**

 Процедурата за възлагане на обществена поръчка е открита на основание чл. 3, ал. 1, т. 1, чл. 7, т. 1, чл.14, ал.1, т.2 и във връзка с чл. 16, ал. 1, ал. 4 и ал. 8 от Закона за обществените поръчки (ЗОП).

 Вид на процедурата – открита процедура.

 1.3. Решението на председателя на ДАБ при МС за откриване на процедурата за възлагане на обществена поръчка е неразделна част от документацията.

 1.4. Обявлението за възлагане на обществена поръчка е неразделна част от документацията.

**1.5. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА**

Съобразно изготвените разчети от Държавна агенция за бежанците при Министерския съвет*,* прогнозната стойност на обществената поръчка е **5 197 603,00** **(пет милиона сто деветдесет и седем хиляди шестстотин и три) лева** без включен ДДС.

Прогнозни стойности на обособените позиции:

- **843 575,20 лв.** (осемстотин четиридесет и три хиляди петстотин седемдесет и пет лева и двадесет ст.) за ОБОСОБЕНА ПОЗИЦИЯ № 1 Хляб , хлебни и тестени изделия;

 - **651 345,95** **лв.** (шестстотин петдесет и една хиляди триста четиридесет и пет лева и деветдесет и пет ст.) за ОБОСОБЕНА ПОЗИЦИЯ № 2 Мляко и млечни продукти;

 -**1 055 333,33 лв.** (един милион петдесет и пет хиляди триста тридесет и три лева и тридесет и три ст.) за ОБОСОБЕНА ПОЗИЦИЯ № 3 Месо и месни продукти.

 -**1 371 808,94 лв.** (един милион триста седемдесет и една хиляди осемстотин и осем лева и деветдесет и четири ст.) за ОБОСОБЕНА ПОЗИЦИЯ № 4 Пресни плодове и зеленчуци; плодови и зеленчукови консерви;

 - **397 716,67 лв.** (триста деветдесет и седем хиляди седемстотин и шестнадесет лева и шестдесет и седем ст.) за ОБОСОБЕНА ПОЗИЦИЯ № 5 Пиле, пилешки разфасовки и яйца;

 - **153 933,33 лв.** (сто петдесет и три хиляди деветстотин тридесет и три лева и тридесет и три ст.) за ОБОСОБЕНА ПОЗИЦИЯ № 6 Бебешки и детски храни;

 - **723 889,58 лв.** (седемстотин двадесет и три хиляди осемстотин осемдесет и девет лева и петдесет и осем ст.) за ОБОСОБЕНА ПОЗИЦИЯ № 7 Други хранителни продукти; пластмасови прибори за хранене.

 **РАЗДЕЛ ІІ**

 **ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКАТА**

Държавна агенция за бежанците при Министерския съвет, отправя покана към всички заинтересовани лица за участие в открита процедура за възлагане на обществена поръчка с предмет: „Доставка на хранителни продукти за осигуряване на храненето на лицата, настанени в териториалните поделения и в местата за настаняване на чужденци, подали молба за международна закрила на Държавна агенция за бежанците при Министерския съвет **/**РПЦ- гр. София- ж.к. „Овча купел“, кв. „Враждебна“ и кв. „Военна рампа“, РПЦ-с. Баня, РПЦ- гр. Харманли, ТЦ- с. Пъстрогор, по 7 /седем/ самостоятелно обособени позиции:

**ОБОСОБЕНА ПОЗИЦИЯ №1** Хляб, хлебни и тестени изделия

**ОБОСОБЕНА ПОЗИЦИЯ №2** Мляко и млечни продукти

**ОБОСОБЕНА ПОЗИЦИЯ №3** Месо и месни продукти

**ОБОСОБЕНА ПОЗИЦИЯ №4** Пресни плодове и зеленчуци; плодови и

 зеленчукови консерви

**ОБОСОБЕНА ПОЗИЦИЯ №5** Пиле, пилешки разфасовки и яйца

**ОБОСОБЕНА ПОЗИЦИЯ №6** Бебешки и детски храни

**ОБОСОБЕНА ПОЗИЦИЯ №7** Други хранителни продукти; пластмасови

 прибори за хранене

**1. Обект на обществената поръчка е доставка с предмет:**

„Доставка на хранителни продукти за осигуряване на храненето на лицата, настанени в териториалните поделения и в местата за настаняване на чужденци, подали молба за международна закрила на Държавна агенция за бежанците при Министерския съвет **/**РПЦ- гр. София- ж.к. „Овча купел“, кв. „Враждебна“ и кв. „Военна рампа“, РПЦ-с. Баня, РПЦ- гр. Харманли, ТЦ- с. Пъстрогор, по 7 /седем/ самостоятелно обособени позиции“.

**2. Срок на изпълнение на поръчката:** до 31.12.2015 г.и/или до изчерпване на финансовия ресурс на поръчката/ за съответната обособена позиция.

Срокът за изпълнение трябва да се потвърди в Техническото предложение за изпълнение на поръчката – Плик № 2.

**3. Място за изпълнение на поръчката**

 Държавна агенция за бежанците при Министерския съвет - териториалните поделения и местата за настаняване на чужденци, подали молба за международна закрила **/**РПЦ- гр. София- ж.к. „Овча купел“, кв. „Враждебна“ и кв. „Военна рампа“, РПЦ-с. Баня, община Нова Загора, РПЦ- гр. Харманли, ТЦ- с. Пъстрогор, община Свиленград.

**4. Изисквания за качество**

Продуктите, използвани при изпълнение на доставката, трябва да отговарят на изискванията, посочени в Техническата спецификация и действащите европейски стандарти, отнасящи се до предмета на настоящата обществена поръчка.

**РАЗДЕЛ ІІI**

**ИЗИСКВАНИЯ КЪМ УЧАСТНИЦИТЕ**

Настоящата документация е изготвена с цел да Ви помогне да се запознаете с условията и да подготвите своите оферти за участие в процедурата, съобразно Закона за обществените поръчки.

**1. ОБЩИ ИЗИСКВАНИЯ КЪМ УЧАСТНИЦИТЕ**

1.1. В процедурата за възлагане на обществената поръчка могат да участват български или чуждестранни физически или юридически лица, включително техни обединения, които отговарят на изискванията, регламентирани от Закона за обществени поръчки и обявените от Възложителя изисквания в настоящата документация и обявлението за обществената поръчка.

 1.2. Участниците могат да представят оферта за една, за повече от една, или за всички обособени позиции.

 1.3. Не се допуска представянето на варианти.

 1.4. В случай, че участникът е обединение, се прилага разпоредбата на чл. 9 от ЗОП.

1.5. Всеки участник в процедурата за възлагане на обществената поръчка е длъжен да заяви в офертата си, дали при изпълнението на поръчката ще използва подизпълнители, вида на доставките/услугите, които ще извършват и дела на тяхното участие.

Участникът трябва да представи декларация за ползване на подизпълнител. С офертата си участниците могат без ограничение да предлагат ползването на подизпълнители.

В случай, че участникът, на който се възложи изпълнението на обществената поръчка, използва подизпълнител/и се прилагат разпоредбите на раздел VІІ „Договор за подизпълнение“, глава ІІІ „Общи правила за възлагане на обществени поръчки“ на ЗОП /ДВ бр. 40 от 2014 г./.

1.6. Участниците в процедурата следва да прегледат и да се съобразят с всички указания, образци, условия и изисквания, представени в документацията.

 Разходите за изготвянето на офертите са за сметка на участниците в процедурата. Спрямо Възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата.

 1.7**. Възложителят допуска до участие в процедурата участник, който**:

**1.7.1.**  не е осъден с влязла в сила присъда, освен ако е реабилитиран, за:

**а)** престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

**б)** подкуп по чл. 301 – 307 от Наказателния кодекс;

**в)** участие в организирана престъпна група по чл. 321 и 321а от Наказателния кодекс;

**г)** престъпление против собствеността по чл. 194 – 217 от Наказателния кодекс;

**д)** престъпление против стопанството по чл. 219 – 252 от Наказателния кодекс.

Участник – чуждестранно лице се допуска до участие, ако не е осъден с влязла в сила присъда, освен ако е реабилитиран, за някое от деянията по т. 1.7.1., съгласно законодателството в държавата, в което е установено лицето.

**1.7.2.** не е обявен в несъстоятелност;

**1.7.3.** не е в производство по ликвидация или не се намира в подобна процедура съгласно националните закони и подзаконови актове;

**1.7.4.** няма задължения по смисъла на чл.162, ал.2, т.1 от Данъчно-осигурителния процесуален кодекс към държавата и към община, установено с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен;

**1.7.5.** няма лица съгласно чл.47, ал.4 от ЗОП, които, да са свързани лица по смисъла на § 1, т. 23а от Допълнителните разпоредби на Закона за обществените поръчки с Възложителя или със служители на ръководна длъжност в неговата организация;

**1.7.6.** не е сключил договор с лице по чл. 21 или 22 от Закона за предотвратяване и установяване на конфликт на интереси.

При подаване на офертата за участие участникът удостоверява липсата на обстоятелствата, посочени по-горе, с декларации по чл. 47, ал. 9 от ЗОП, подписана от лицата по чл. 47, ал. 4 от ЗОП (Приложение № 3).

При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по т. 1.7.1 – 1.7.4 или извлечение от съдебен регистър, или еквивалентен документ на съдебен или административен орган от държавата, в която е установен.

Когато участникът предвижда участието на подизпълнители при изпълнение на поръчката, всеки от подизпълнителите трябва да отговаря на изискванията по т. 1.7.1 – 1.7.6, за което участникът трябва да приложи към офертата си за участие декларации от всеки посочен подизпълнител.

Ако участникът бъде определен за изпълнител, той трябва да осигури представянето на документи от съответните компетентни органи за удостоверяване на липсата на обстоятелствата по т. 1.7.1 – 1.7.4 за всеки от подизпълнителите.

Когато участник е чуждестранно лице и в съответната държава, в която лицето е установено, не се издават документи, еквивалентни на тези, които се издават на български физически или юридически лица за удостоверяване липсата на обстоятелствата по т. 1.7.1 – 1.7.4 или когато те не включват всички случаи по т. 1.7.1 – 1.7.4 участникът представя клетвена декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която участникът е установен.

**2. Минимални изисквания за доказване на технически възможности и/или квалификация, на които трябва да отговарят участниците в обществената поръчка:**

**2.1.** Участникът да е извършил доставки, еднакви или сходни с предмета на обществената поръчка, които да са изпълнени през последните три години, считано от датата на подаване на офертата. Участникът следва да има изпълнени **минимум 5 договори за доставка еднакви или сходни с предмета на обществената поръчка**.

*Това обстоятелство се доказва с представянето на декларация, съдържаща списък на изпълнените от участника договори за доставка за последните три години с посочване на стойностите, датите и получателите, заедно с доказателство за извършената доставка.* ***Всеки договор, посочен в декларацията трябва да бъде придружен от удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката.*** *Възложителят си запазва правото да извършва проверки на предоставената информация. При констатиране на несъответствие, участникът се отстранява.*

 **2.2**. Да имат собствен или нает транспорт, удостоверен с разрешително за превоз на хранителни продукти.

*За хранителни продукти за които се изисква използването на хладилни автомобили трябва да имат издадено на името на участника „Удостоверение за регистрация на транспортното средство” от Областна дирекция по безопасност на храните (ОДБХ), за превоз на всички хранителни продукти от животински произход. Автомобилите, които ще се използват за превоз на хранителни продукти от неживотински произход (консерви, подправки, плодове, зеленчуци и др.) да са придружени с „Удостоверение за регистрация” на транспортното средство от ОДБХ.*

*Съответствието с поставеното изискване се доказва с представяне на копие на „Удостоверение за регистрация на транспортното средство” от ОДБХ, за превоз на всички хранителни продукти от животински произход и/или „Удостоверение за регистрация” на транспортното средство от ОДБХ –за автомобилите, които ще се използват за превоз на хранителни продукти от неживотински произход (консерви, подправки, плодове, зеленчуци и др.)*

 **2.3.** Участниците да притежават регистрация съгласно изискванията на чл.12 от Закона за храните.

*Съответствието с поставеното изискване се доказва с представяне на копие на* *Удостоверение за регистрация по чл.12, ал. 9 от Закона за храните, BG номер – ветеринарен регистрационен номер и други разрешителни в случай, че такива се изискват.*

 **2.4.** Участниците, които участват за обособени позиции от № 1 до 5 включително **да имат внедрена система за управление на качеството ISO 9001:2008 или еквивалент**, с обхват предмета на поръчката, издаден от акредитирано лице за управление на качеството.

*Съответствието с поставеното изискване се доказва с копие на валиден сертификат, издаден от акредитирани лица за* *управление на качеството.*

**2.5.** Участниците, които участват за обособени позиции № 2, 3 и 5 следва да притежават складови помещения с хладилна техника или хладилни помещения, поддържащи постоянна температура, необходима за съхранение на хранителните продукти.

*Съответствието с поставеното изискване се доказва с представяне на копия на валидни удостоверения, съгласно изискванията на ОДБХ на името на участника и документи, удостоверяващи собствеността на съответния обект. В случай, че складовите помещения с хладилна техника или хладилните помещения не са собствени, се прилага договор за наем, в който да е удостоверено, че те ще са на разположение за срока на поръчката.*

При участие на обединение, което не е юридическо лице, изискванията за технически възможности и/или квалификация се прилагат към участниците, чрез които обединението доказва съответствието си с критериите за подбор по чл. 25, ал.2, т.6 от ЗОП.

**3. Възложителят отстранява от участие в процедурата участник:**

 **3.1.** който не отговаря на условията за участие, посочени в тази документация;

 **3.2.** чиято оферта не отговаря на условията в тази документация;

 **3.3.** прилипса на някоя под позиция от съответната обособена позиция ценова и/или техническа оферта.

 **3.4.** който не отговаря на обявените от Възложителя минимални изисквания за доказване на технически възможности.

**3.5.** за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

 **3.6.** който не е представил някой от документите в Плик № 1 „Документи за подбор“, като се посочва обособената/ите позиция/ии, за която/ито се участва, съгласно изискванията на тази документация в срока, определен в чл. 68, ал. 9 от Закона за обществените поръчки;

 **3.7.** който не е представил предложение за изпълнение на поръчката в отделен запечатан непрозрачен плик с надпис Плик № 2 – „Предложение за изпълнение на поръчка“ , като се посочва обособената/ите позиция/ии, за която/ито се участва, и не го е представил в плика с офертата;

 **3.8.** който е предложилценова оферта, за отделната обособена позиция, която не е представена в отделен запечатан непрозрачен плик с надпис Плик № 3 – „Предлагана цена“, като се посочва обособената/ите позиция/ии, за която/ито се участва;

 **3.9.** който е посочил някъде в офертата си, извън плик № 3 с наименование „Предлагана цена”, елементи, свързани с предлаганата цена (или части от нея);

 **3.10.** В случай, че офертата е постъпила след изтичане на крайния срок за подаване на оферти или в незапечатан или скъсан плик, тя не се приема за участие в процедурата и Възложителят я връща незабавно на участника, като тези обстоятелства се отбелязват в деловодния регистър.

**Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил оферта с варианти, или е представил самостоятелна оферта, въпреки че е дал съгласието си да бъде включен в оферта на друг участник като подизпълнител, и/или като лице, участващо в обединение, или в ценовото си предложение е превишил прогнозната стойностна поръчката.**

**РАЗДЕЛ ІV**

**ИЗИСКВАНИЯ КЪМ СЪДЪРЖАНИЕТО И ОБХВАТА НА**

**ОФЕРТАТА**

**1. ПОДГОТОВКА НА ОФЕРТАТА. ОБЩИ ПОЛОЖЕНИЯ**

За участие в процедурата, участникът следва да представи оферта, изготвена при условията и изискванията на настоящите указания и документацията за участие.

Участниците могат да представят оферта за една, няколко или всички обособени позиции по техен избор. **Кандидатства се за цяла обособена позиция с всички под позиции в нея.**

Представянето на оферта задължава участника да приеме напълно всички изисквания и условия, посочени в тази документация, при спазване изискванията на ЗОП. Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

Офертата се подписва от представляващия участника или от надлежно упълномощено/и лице/а, като в офертата се прилага пълномощното от представляващия участника (с изключение на изискуемите документи, които обективизират лично изявление на конкретно лице/ а - представляващ/ и участника, и не могат да се подпишат и представят от пълномощник).

Офертата се изготвя и подава на български език. Когато участникът в поръчката е чуждестранно юридическо лице или обединение на чуждестранни юридически лица, документите, които са представени на чужд език се представят и в превод на български, а документът по чл. 56, ал.1, т.1 от ЗОП се представят в официален превод на български език.

Когато за някои от посочените документи е определено, че може да се представят чрез **«заверено от участника копие», за такъв документ се счита този, при който върху копието на документа представляващият участника е поставил гриф «Вярно с оригинала», собственоръчен подпис със син цвят под заверката и свеж печат**.

Представените образци в документацията за участие и условията, описани в тях, са задължителни за участниците.

# 2. ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ

**2.1. Място и срок за подаване на оферти**

Желаещите да участват в процедурата за възлагане на обществената поръчка подават лично или чрез упълномощено лице офертите си в деловодството на Държавна агенция за бежанците при МС, адрес: гр. София - 1233, бул. „Княгиня Мария Луиза” №114 б, 5 етаж, деловодство, всеки работен ден от 08:30 часа до 17:00 ч., най-късно до часа и датата, посочени в обявлението за обществената поръчка.

Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него. Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

Офертите се подават в запечатан, непрозрачен, с ненарушена цялост плик с надпис:

**До Държавна агенция за бежанците при МС, гр. София- 1233, бул. „Княгиня Мария Луиза” №114 б**

 „Оферта за участие в обществена поръчка, с предмет: **„Доставка на хранителни продукти за осигуряване на храненето на лицата, настанени в териториалните поделения и в местата за настаняване на чужденци, подали молба за международна закрила на Държавна агенция за бежанците при Министерския съвет /РПЦ- гр. София- ж.к. „Овча купел“, кв. „Враждебна“ и кв. „Военна рампа“, РПЦ-с. Баня, РПЦ- гр. Харманли, ТЦ- с. Пъстрогор, по 7 /седем/ самостоятелно обособени позиции“.**

* Наименование, адрес, телефон и по възможност факс и електронен адрес на участника.
* **Изписана обособената позиция, за която участникът участва.**

До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/ Промяна на оферта/ с входящ номер …………….. за участие в открита процедура по реда на ЗОП с предмет: **„Доставка на хранителни продукти за осигуряване на храненето на лицата, настанени в териториалните поделения и в местата за настаняване на чужденци, подали молба за международна закрила на Държавна агенция за бежанците при Министерския съвет /РПЦ- гр. София- ж.к. „Овча купел“, кв. „Враждебна“ и кв. „Военна рампа“, РПЦ-с. Баня, РПЦ- гр. Харманли, ТЦ- с. Пъстрогор, по 7 /седем/ самостоятелно обособени позиции“.**

**2.2. Приемане на оферти / връщане на оферти**

При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър, за което на приносителя се издава документ.

Оферти, които са представени след крайния срок за получаване или в незапечатан, прозрачен или скъсан плик, се връщат на подателя незабавно.

Получените оферти се съхраняват в деловодството на ДАБ при МС до деня, определен за отваряне на офертите.

**2.3. Срок на валидност на офертите**

Срокът на валидност на офертите не може да бъде по-кратък от **120 (сто и двадесет) календарни дни,** считано от крайния срок за получаване на офертите.

Срокът на валидност на офертите е времето, през което участниците са обвързани с условията на представените от тях оферти. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Ако участникът представи оферта с по-кратък срок на валидност или при следващо поискване от Възложителя откаже да удължи срока на валидност на офертата си, това ще доведе до отстраняването му от участие в процедурата.

Оферта с по-кратък срок на валидност ще бъде отхвърлена от Възложителя като несъответстваща на изискванията.

**3.** **СЪДЪРЖАНИЕ НА ОФЕРТАТА**

Всяка оферта трябва да съдържа три отделни запечатани, непрозрачни и надписани плика, поставени в един общ запечатан, непрозрачен и надписан плик, както следва:

***Плик №1*** *с надпис: „Документи за подбор”.*

В него се поставят документите, изискани от Възложителя, съгласно чл. 56, ал. 1, т. 1-3, 5-6, т. 8 и т. 12 - 14 от ЗОП, отнасящи се до критериите за подбор на участниците, съобразно указанията на Възложителя.

***Плик № 2*** *с надпис: „Предложение за изпълнение на поръчката”.*

В него се поставят документите по чл. 56, ал. 1, т. 7 от ЗОП, свързани с изпълнението на поръчката.

***Плик № 3*** *с надпис: „Предлагана цена”.*

 В плика се поставя ценовата оферта на участника, изготвена по образеца от настоящата документация.

**3.1. Необходими документи**

**3.1.1. Съдържание на плик № 1 с надпис „Документи за подбор”.**

В плик № 1 се поставят следните документи, съдържащи доказателства за съответствието на участника с изискванията на чл. 56, ал. 1, т. 1 – 3, т. 5-6, т. 8 и т. 12-14 от ЗОП и с изискванията на Възложителя

**3.1.1.1. Списък на документите, съдържащи се в офертата, подписан от участника.** В списъка участникът следва да опише всички представени от него документи (задължителни и други по преценка на участника), включително документи относно лицата, представляващи участника, и относно подизпълнителите, ако такива се предвиждат. Списъкът на документите следва да се постави в началото на документите. Всеки лист, съдържащ се в плика, задължително следва да бъде номериран и подреден съгласно списъка;

**3.1.1.2.**  **Предложение, попълнено по образец** – **Приложение № 1** **;**

**3.1.1.3.** **Декларация - посочване на единен идентификационен код**, съгласно чл. 23 от Закона за търговския регистър, БУЛСТАТ или друга идентефицираща информация в съответствие със законодателството на държавата, в която участникът е установен. Както и адрес, включително електронен, за кореспонденция при провеждане на процедурата- **Приложение № 2** (образец).

Когато участникът в процедура е чуждестранно физическо или юридическо лице или техни обединения, документът за регистрация трябва да е издаден от компетентния орган в страната, в която участникът е установен, и да се представи *в официален превод* на български език.

*”Официален превод”, съобразно разпоредбата на §1, т.16а от Допълнителната разпоредба на ЗОП е «превод, извършен от преводач, който е вписан в списък на лице, което има сключен договор с Министерството на външните работи за извършване на официални преводи”.*

Физическите лица, участници в процедурата или включени в състава на обединения, представят заверено от участника копие от документ за самоличност. Ако тези физически лица са чуждестранни граждани, документът се представя и в официален превод.

**3.1.1.4. Пълномощно на лицето, упълномощено да представлява участника в процедурата** (когато участникът не се представлява от лицата, които имат право на това, съгласно документите му за регистрация).

**3.1.1.5. При участници обединения** – заверено копие на договора за обединение, а когато в договора не е посочено лицето, което представлява участниците в обединението – документ, подписан от лицата в обединението, в който се посочва представляващия.

**3.1.1.6. Декларация по чл. 47, ал. 9 от ЗОП, попълнена по образец,** - **Приложение № 3** (оригинал).

В случай, че участникът е юридическо лице, декларацията се подписва задължително от лицата, посочени в чл. 47, ал. 4 от ЗОП.

В случай, че участникът е обединение, декларация се представя за всяко физическо или юридическо лице, включено в обединението, съобразно чл. 56, ал. 3, т. 1 от ЗОП.

Когато деклараторът е чуждестранен гражданин, декларацията/ите, които са на чужд език се представя и в превод на български език.

Когато участникът предвижда участие на подизпълнители, документът се представя за всеки един от тях, съобразно чл. 47, ал. 8 от ЗОП.

**3.1.1.7. Доказателства за техническите възможности и/или квалификация на участника, съгласно чл. 51, ал. 1 от ЗОП:**

**3.1.1.7.1.** **Декларация, съдържаща списък на изпълнените от участника договори за последните три години**, считано от датата, определена като краен срок за представяне на офертите, за доставка на стоки, които са **еднакви или сходни с предмета на обществената поръчка** – по образец **Приложение № 4** (оригинал).

 Участникът следва да има изпълнени **минимум 5 договорa за доставки еднакви или сходни с предмета на обществената поръчка** .

**Всеки договор, посочен в декларацията трябва да бъде придружен от удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката.** Възложителят си запазва правото да извършва проверки на предоставената информация. При констатиране на несъответствие, участникът се отстранява.

 **3.1.1.7.2**. **Валиден сертификат за внедрена система за управление на качеството ISO 9001:2008 или еквивалент с обхват предмета на поръчката**, издаден на името на участника от акредитирано лице за управление на качеството - заверено от участника копие. /отнася се за Обособени позиции №1, №2, №3, №4, №5/

 **3.1.1.7.3.** **Списък - декларация с всички транспортни средства, които ще бъдат на разположение на участника за срока на договора.** Към декларацията се прилагат копия на регистрационни талони, удостоверяващи собствеността и общата товароносимост на специализираните превозни средства, както и валидни разрешителни за превоза на името на участника съгласно изискванията на ОДБХ . В случай, че транспортните средства не са собствени, се прилага договор за наем, в който да е удостоверено, че те ще са на разположение на участника за срока на поръчката. Хладилните автомобили трябва да имат издадено на името на участника „Удостоверение за регистрация на транспортното средство” от ОДБХ (за превоз на всички хранителни продукти от животински произход). Автомобилите, които ще се използват за превоз на хранителни продукти от не животински произход (консерви, подправки, плодове, зеленчуци и др.) да са придружени с „Удостоверение за регистрация” на транспортното средство от ОДБХ.

**3.1.1.7.4.** **Удостоверение за регистрация по чл.12 от Закона за храните** - заверено от участника копие.

 **3.1.1.7.5 Списък - декларация с всички складови помещения с хладилна техника или хладилни помещения, които са на разположение на участника за срока на договора**; Към декларацията се прилагат валидни санитарни разрешителни, съгласно изискванията на ОДБХ – „Удостоверение за регистрация” от ОДБХ на името на участника и документи, удостоверяващи собствеността на съответния обект. В случай, че складовите помещения с хладилна техника или хладилните помещения не са собствени, се прилага договор за наем, в който да е удостоверено, че те ще са на разположение за срока на поръчката.

**3.1.1.8. Декларация по чл. 56, ал. 1, т. 8 от ЗОП** (**Приложение №5)** за използване/ неизползване на подизпълнители и списък с имената им, с посочване на вида на работите, които ще извършват и дела на тяхното участие*.*

**3.1.1.9. Документ за внесена гаранция за участие – екземпляр на вносната бележка или оригинал на банковата гаранция за участие**

**3.1.1.10 Декларация за приемане на условията в проекта на договора –** по образец(**Приложение № 6).**

**3.1.1.11 Декларация по чл. 55, ал. 7 от ЗОП –** по образец(**Приложение № 7).**

Документите в плик № 1 се представят в оригинал или заверено от участника копие. Всички декларации се представят в оригинал и се подписват по реда и от лицата, посочени в настоящите указания.

**3.1.2. Съдържание на плик № 2 с надпис „Предложение за изпълнение на поръчката”.**

**3.1.2.1. Техническо предложение, съгласно чл. 56, ал. 1, т. 7 от ЗОП** – трябва да бъде изготвена съобразно образеца – по образец(**Приложение № 9)** при съблюдаване на пълното описание на обекта на поръчката и техническото задание, изискванията към офертата и условията за изпълнение на поръчката – документи и образци, поставени в ПЛИК «№2».

**3.1.2.2. Срок за изпълнение** на обществената поръчка.

**\*Подават се толкова плика № 2, по колкото обособени позиции от спецификацията се участва**, с надпис **„Предложение за изпълнение на ОП № .. „ на съответната обособена позиция, като всички се поставят в един общ плик**, който следва да бъде надписан с данните на участника – и опис на всички позиции за които участва.

**3.1.2.3. Валиден сертификат ISO 22000:2005 “Система за управление на безопасността на храните“ или еквивалент -** заверено копие.

Сертификатът трябва да бъде валиден към датата на представяне на офертите и издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл.5а, ал. 2 от Закона за националната акредитация на органи за оценяване на съответствието.

**3.1.3. Съдържание на плик № 3 с надпис „Предлагана цена”.**

В третия запечатан, непрозрачен плик № 3 участникът следва да представи задължително ценовото си предложение, съгласно чл. 56, ал. 1, т. 10 от ЗОП, **попълнено** по образец(**Приложение № 10)**.

Цената за изпълнение на доставката по настоящата обществена поръчка се посочва до втория десетичен знак и следва да бъде предложена в лева без ДДС /колона 4/ и с включен ДДС **/**колона 5/ за всички подпозиции от съответната обособена позиция. В тези цени трябва да се включат всички разходи по доставката до местата за изпълнение на поръчката. Участникът посочва обща стойност в лева без ДДС и с ДДС за необходимото количество, посочено в колона 6.

**Цената на стоките е за посочената единица мярка. Предложената от участника цена с ДДС /колона 5/ не следва да надвишава цената на съответния продукт съгласно данните на бюлетина на Националния статистически институт (НСИ) за месец октомври 2014 г., приложен към документацията за участие** (**Приложение № 11)**. **В случай, че единицата мярка на продуктите в бюлетина на НСИ е различна от посочената от Възложителя, участникът е длъжен да посочи цена за единицата мярка съгласно Техническата спецификация.** **Ако НСИ няма цена за даден продукт учасникът определя своя цена.**

**При надвишаване на цената на съответния продукт спрямо данните на бюлетина на НСИ за месец октомври 2014 г., учасникът се отстранява от процедурата.**

**Общата стойност за обособената позиция представлява сбор от цените на всички продукти без ДДС /колона 7/ и с ДДС /колона 8/.**

**Предлаганата обща стойност на обособената позиция без ДДС /колона 7/ не може да надвишава прогнозна стойност на съответната позиция. При надвишаване на прогнозната стойност на съответната позиция, учасникът се отстранява от процедурата.**

 Предлагана цена / Образец-Приложение №10/ да бъде подписана и подпечатана от участника или от упълномощено от него лице. Участникът съставя офертата си въз основа на посочените в настоящата документацията за участие технически изисквания. Участникът е единствено отговорен за евентуално допуснати грешки или пропуски в изчисленията на предложените от него цени.

 **Позиция № 1**– Хляб , хлебни и тестени изделия.

Предложената цена на хляб в други грамажи се фактурира за бройка, като тя следва да е пропорционална на предложената в офертата за 1кг. Предлаганата цена за позицията следва да съдържа пълния асортимент от изделия, които са посочени в Техническата спецификация на хранителни продукти и прогнозни количества.

 **Позиция № 2** – Мляко и млечни продукти.

Фирмата-доставчик трябва да разполага с оборотен амбалаж за две поредни доставки. Продуктите се доставят в опаковки, отговарящи на изискванията в разфасовка за прясно мляко – 1 литър, за кисело мляко – 0.400 кг. Доставките на другите млечни изделия се извършва в опаковки според изискванията за обезпечаване съхранението на продуктите. Предлаганата цена за позицията следва да съдържа пълния асортимент от млечни изделия, които са посочени в Техническата спецификация на хранителни продукти и прогнозни количества.

 **Позиция № 3** – Месо и месни продукти.

Предлаганата цена за позицията следва да съдържа пълния асортимент, съгласно Техническата спецификация на хранителни продукти и прогнозни количества.

**Позиция № 4** – Пресни плодове и зеленчуци; плодови и зеленчукови консерви.

Асортиментът в заявката ще се определя съобразно сезона и предлагането на видовете пресни плодове и зеленчуци. Предлаганата цена за позицията трябва да съдържа пълния асортимент от плодове и зеленчуци, съответстващи на Техническата спецификация на хранителни продукти и прогнозни количества.

 **Позиция № 5** – Пиле, пилешки разфасовки и яйца.

 Предлаганата цена за позицията трябва да съдържа пълния асортимент, съгласно Техническата спецификация.

 **Позиция № 6** – Бебешки и детски храни. Предлаганата цена за позицията да съдържа пълния асортимент, съгласно Техническата спецификация и прогнозни количества.

 **Позиция № 7** – Други хранителни продукти: В офертата да се посочи вида на опаковката и грамажа. Предлаганата цена за позицията да съдържа пълния асортимент от хранителни продукти, съгласно Техническата спецификация на хранителни продукти и прогнозни количества. От офертата да е видно грамаж и вид на амбалажа на предлагания продукт.

Извън плика с надпис „Предлагана цена” не трябва да е посочена никаква информация относно цената.

Участници, които по какъвто и да е начин са включили някъде в офертата си извън плика „Предлагана цена” елементи, свързани с предлаганата цена /или части от нея/, ще бъдат отстранени от участие в процедурата.

\***Подават се толкова плика № 3, по колкото обособени позиции от спецификацията се участва**, с надпис **„Предлагана цена” по ОП № ....на съответната обособена позиция,** като всички се поставят в един общ плик, който следва да бъде надписан с данните на кандидата– и опис на всички позиции за които кандидата участва.

## РАЗДЕЛ V

## УСЛОВИЯ И РАЗМЕР НА ГАРАНЦИЯТА ЗА УЧАСТИЕ И ГАРАНЦИЯТА ЗА ИЗПЪЛНЕНИЕ

## 1. Гаранция за участие. Форма на гаранцията за участие. Размер на гаранцията за участие.

1. Гаранциите се представят в една от следните форми:

а) депозит на парична сума по сметка на Възложителя;

б) банкова гаранция в полза на Възложителя.

Участникът сам избира формата на гаранцията за участие.

Когато участник в процедурата е обединение, което не е юридическо лице, всеки от участниците в обединението може да бъде наредител по банковата гаранция, съответно вносител на сумата по гаранцията.

При избор на гаранция за участие - парична сума, то тя следва да се внесе по банков път по следната сметка:

* **IBAN BG37BNBG96613300158501 БНБ-ЦУ; BIC BNBGBGSD**

Ако участникът избере да представи гаранцията за участие под формата на «парична сума», платена по банков път, документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. Ако участникът е превел парите по електронен път (електронно банкиране), той следва да завери съответния документ с неговия подпис и печат. В гаранцията за участие следва да бъде посочен предмета на поръчката и обособената позиция, за който участникът кандидатства.

**Гаранцията за участие е в размер на 1% от прогнозната стойност:**

- **8 435,75 лв.** (осем хиляди четиристотин тридесет и пет лева и седемдесет и пет ст.) за ОБОСОБЕНА ПОЗИЦИЯ № 1 Хляб , хлебни и тестени изделия;

 - **6 513,46** **лв.** (шест хиляди петстотин и тринадесет лева и четиридесет и шест ст.) за ОБОСОБЕНА ПОЗИЦИЯ № 2 Мляко и млечни продукти;

 - **10 553,33 лв.** (десет хиляди петстотин петдесет и три лева и тридесет и три ст.) за ОБОСОБЕНА ПОЗИЦИЯ № 3 Месо и месни продукти.

 - **13 718,09 лв.** (тринадесет хиляди седемстотин и осемнадесет лева и девет ст.) за ОБОСОБЕНА ПОЗИЦИЯ № 4 Пресни плодове и зеленчуци; плодови и зеленчукови консерви;

 - **3 977,17 лв.** (три хиляди деветстотин седемдесет и седем лева и седемнадесет ст.) за ОБОСОБЕНА ПОЗИЦИЯ № 5 Пиле, пилешки разфасовки и яйца;

 - **1 539,33 лв.** (хиляда петстотин тридесет и девет лева и тридесет и три ст.) за ОБОСОБЕНА ПОЗИЦИЯ № 6 Бебешки и детски храни;

 - **7 238,90 лв.** (седем хиляди двеста тридесет и осем лева и деветдесет ст.) за ОБОСОБЕНА ПОЗИЦИЯ № 7 Други хранителни продукти; пластмасови прибори за хранене.

В случай, че участникът представя банкова гаранция, то същата трябва да бъде неотменима и безусловна, с възможност да се усвои изцяло или на части. Същата следва да съдържа задължение на банката-гарант да извърши безотказно и безусловно плащане при първо писмено искане на възложителя, подписано от председателя на ДАБ при МС или упълномощено от него длъжностно лице. **Валидността на гаранцията за участие следва да бъде не по-малко от 30 календарни дни след изтичане на срока на валидност на офертата.**

Банковите разходи по откриването на гаранциите са за сметка на участниците. Разходите по евентуалното им усвояване - за сметка на възложителя. Участникът трябва да предвиди и заплати своите такси по откриване и обслужване на гаранцията така, че размерът й да не бъде по-малък от определения в настоящата поръчка.

*Задържането и освобождаването на гаранцията за участие* става при условията и по реда на чл. 61 и чл. 62 от ЗОП.

***Гаранцията за участие в процедурата се задържа*** в следните случаи:

* Възложителят има право да задържи гаранцията за участие до решаване на спора, когато участникът в процедура за възлагане на обществена поръчка обжалва решението за определяне на изпълнител;
* Възложителят има право да усвои гаранцията за участие независимо от нейната форма, когато участникът:
* оттегли офертата си след изтичането на срока за получаване на оферти;
* е определен за изпълнител, но не изпълни задължението си да сключи договор за обществена поръчка.

***Гаранциите за участие се освобождават***, както следва:

* на отстранените участници – в срок 5 работни дни след изтичането на срока за обжалване на решението на възложителя за предварителен подбор, съответно за определяне на изпълнител;
* класираните на първо и второ място участници – след сключването на договор за обществена поръчка;
* на останалите класирани участници – в срок пет работни дни след изтичане на срока за обжалване на решението за определяне на изпълнител;
* при прекратяване на процедурата гаранциите на всички участници се освобождават в срок пет работни дни след изтичане на срока за обжалване на решението за прекратяване.

Възложителят освобождава гаранциите без да дължи лихви за периода, през който средствата законно са престояли при него.

Участниците, които не са представили документ за гаранция или са представили гаранция, която не отговаря на изискванията, ще бъдат отстранени от участие в откритата процедура за възлагане на обществената поръчка.

***2. Гаранция за изпълнение***

Задължение за представяне на гаранция за изпълнение възниква само за участника, определен за изпълнител на обществената поръчка.

Гаранцията за изпълнение има обезпечителна и обезщетителна функция: от една страна, цели да стимулира изпълнителя към точно и качествено изпълнение на задълженията му по договора за обществена поръчка, а от друга страна - да послужи като обезщетение при недобросъвестно поведение от негова страна.

***Гаранцията за изпълнение*** е в размер на **2 *%* (две на сто)** от стойността на договора без ДДС.

 Гаранциите се представят в една от следните форми: депозит на парична сума по сметка на Възложителя или банкова гаранция в полза на Възложителя.Участникът сам избира формата на гаранцията за изпълнение.

Когато участник в процедурата е обединение, което не е юридическо лице, всеки от участниците в обединението може да бъде наредител по банковата гаранция, съответно вносител на сумата по гаранцията.

Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване.

* **IBAN BG37BNBG96613300158501 БНБ-ЦУ; BIC BNBGBGSD**

Ако участникът, определен за изпълнител, избере да представи гаранцията за изпълнение под формата на «парична сума», платена по банков път, документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. В случай че участникът е превел парите по електронен път (електронно банкиране), той следва да завери съответния документ с подпис и печат.

Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на възложителя и че е със срок на валидност – най-малко 30 (тридесет) дни след изтичане на срока за изпълнение на договора.

При представяне на гаранция в платежното нареждане или в банковата гаранция изрично се посочва договора, за който се представя гаранцията.

Когато участник в процедурата е обединение от правни субекти, което не е юридическо лице, в документа за внесена гаранция или банковата гаранция следва да е отразено, че тя се внася от цялото обединение и ползва всички участници в обединението, а не само идентификация на единия от тях.

**Задържане и освобождаване на гаранцията за изпълнение**

Условията и сроковете за задържане или освобождаване на гаранцията за изпълнение, се уреждат с договора за възлагане на обществената поръчка между възложителя и изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

## РАЗДЕЛ VI

**ДОКУМЕНТАЦИЯ ЗА УЧАСТИЕ**

**Електронен достъп до документацията за участие.**

На основание чл. 64, ал. 3 от ЗОП, от датата на публикуването на обявлението се предоставя пълен достъп по електронен път до документацията за участие в процедурата на следния интернет адрес на ДАБ при МС (посочен и в обявлението за откриване на процедурата): **www.aref. government.bg.**

## РАЗДЕЛ VII

 **РАЗЯСНЕНИЯ И СРЕДСТВА ЗА КОМУНИКАЦИЯ**

**1. Разяснения**

До десет дни преди изтичането на крайния срок за получаване на офертите всяко лице може да поиска писмено от Възложителя разяснения по документацията. Възложителят е длъжен да отговори и да изпрати разяснението в 4-дневен срок от получаване на искането.

В случай че от предоставяне на разяснението от Възложителя до крайния срок за получаване на оферти за участие остават по-малко от 6 дни, Възложителят е длъжен да удължи срока за получаване на оферти.

Възложителят адресира разяснението до всички заинтересовани лица, без да отбелязва в отговора лицето, което е направило запитването. Разяснението се публикува на интернет-страницата на ДАБ при МС, раздел „Обществени поръчки, Профил на купувача“.

**2. Средства за комуникация**

**2.1.** Всички комуникации между възложителя и участниците, свързани с настоящата процедура, се извършват на български език и в писмена форма. Обменът на информация между Възложителя и участника може да се извършва по пощата с обратна разписка, по факс, или по електронен път, при условията и по реда на Закона за електронния документ и електронния подпис, или чрез комбинация от тези средства по избор на Възложителя. За получено ще се счита уведомление, което е получено лично на посочения от участника адрес за кореспонденция или номер на факс, или за което е получено писмено потвърждение на електронната поща на Възложителя.

**2.2.** При изпращане на информация по факс участниците са длъжни да настроят факс апарата по начин, който позволява на Възложителя да получи:

**а)** номера, от който постъпва информацията;

**б)** дата и час на изпращане.

**2.3.** Решенията на Възложителя, за които той е длъжен да уведоми кандидатите или участниците и документите, които се прилагат към тях се връчват лично срещу подпис или се изпращат с препоръчано писмо с обратна разписка, по факс, или по електронен път, при условията и по реда на Закона за електронния документ и електронния подпис.

За получено ще се счита решение, което е получено лично на посочения от участника адрес за кореспонденция или номер на факс, или за което е получено писмено потвърждение на електронната поща на Възложителя.

**РАЗДЕЛ VІІI**

**ОТВАРЯНЕ, РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ.**

 **ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ.**

**1.** Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица. Представителите на участниците трябва да са упълномощени писмено. Те се допускат след удостоверяване на самоличността им и представяне на съответните пълномощни. Присъстващите представители вписват имената си и се подписват в изготвен от комисията списък, удостоверяващ тяхното присъствие.

**2.** Комисията за разглеждане, оценяване и класиране на офертите се назначава от Възложителя след изтичане на срока за получаване на офертите и се обявява в деня, определен за отваряне на офертите. След получаване на списъка с участниците, както и на всеки етап от процедурата, когато настъпи или бъде установена промяна в декларираните обстоятелства, членовете на комисията и консултантите (ако има такива) представят декларации за обстоятелствата по чл. 35, ал. 1 от ЗОП и за спазване на изискванията по чл. 35, ал. 2 от ЗОП.

**3.** Отварянето на офертите ще се извърши в часа и деня, посочени в обявлението за откриване на обществената поръчка в сградата на Държавна агенция за бежанците при Министерския съвет – гр. София, бул. „Княгиня Мария Луиза“ № 114 Б, ет. 6 /Заседателна зала/.

**4.** Председателят на комисията отваря последователно офертите на участниците по реда на получаването им и проверява наличието в големия плик на три отделни запечатани плика, надписани както следва: върху плик № 1 – „Документи за подбор”, върху плик № 2 – „Предложение за изпълнение на поръчката” и върху плик № 3 – „Предлагана цена”.

**5.** Съгласно чл. 68, ал. 4 от ЗОП - най-малко трима от членовете на комисията подписват плик № 3 и предлагат по един представител от присъстващите участници да подпишат пликовете на останалите участници.

**6.** Съгласно чл. 68, ал. 5 от ЗОП, в присъствието на лицата по ал. 3 комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници.

**7.** Комисията след това отваря плик № 1, оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.

**8.** След извършване на действията, описани по-горе, приключва публичната част от заседанието на комисията.

**9.** Когато установи липса на документи и/или несъответствие с критериите за подбор, и/или друга нередовност, включително фактическа грешка, комисията ги посочва в съставения от нея протокол и изпраща протокола на всички участници в деня на публикуването му в профила на купувача.

**10.** Срокът за представяне на съответните документи е 5 работни дни, считано от датата на получаване на протокола.

**11.** Участниците представят на комисията съответните документи в срока по т.10 и може в съответствие с изискавнията на възложителя, посочени в обявлението да замени представените документи, или да представи нови, с което смята, че ще удовлетвори поставените от възложителя критерии за подбор.

**Забележка:** Когато е установена липса на документи и/или несъответствие с критериите за подбор, участникът може в съответствие с изискванията на Възложителя, посочени в обявлението, да замени представени документи или да представи нови, с които смята, че ще удовлетвори поставените от Възложителя критерии за подбор.

**12.** След изтичането на срока по т. 10 комисията проверява съответствието на документите в плик № 1, включително допълнително представените, с изискванията за подбор, поставени от възложителя. Комисията не разглежда документите в плик № 2, както и не отваря плик № 3 на участниците, които не отговарят на изискванията за подбор.

**13.** Комисията разглежда предложенията на участниците, поставени в плик № 2, за установяване на съответствието им с изискванията на Възложителя.

**14.** При отварянето на ценовите оферти се спазват изискванията на чл. 69а от ЗОП.

**15.** Комисията разглежда допуснатите оферти и ги оценява при спазване на изискванията на Закона за обществените поръчки, Правилника за прилагане на Закона за обществените поръчки.

**16**. Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни, представени в пликове № 2 и № 3. Тази възможност не може да се използва за промяна на техническото и ценовото предложение на участниците.

**17.** В случай, че офертата на участник съдържа предложение с числово изражение, което подлежи на оценяване и е с 20 на сто по-благоприятно от средната стойност на съответните предложения в останалите оферти, комисията ще изиска от него подробна писмена обосновка за начина на неговото образуване.

Комисията определя разумен срок за представяне на обосновката, който не може да бъде по-кратък от 3 (три) работни дни от получаване на искането за това.

При непредставяне на обосновката в срок или при преценка на комисията, че посочените в обосновката обстоятелства не са обективни, предлага участника за отстраняване от процедурата.

Комисията може да приеме писмената обосновка и да не отстрани офертата, когато са посочени обективни обстоятелства, свързани с:

* оригинално решение за изпълнение на обществената поръчка;
* предложеното техническо решение;
* наличието на изключително благоприятни условия за участника;
* икономичност при изпълнение на обществената поръчка;
* получаване на държавна помощ.

**18.** Комисията класира участниците въз основа на резултатите, получени при разглеждане на офертите.

 **РАЗДЕЛ ІХ**

 **СКЛЮЧВАНЕ НА ДОГОВОР, ПРЕКРАТЯВАНЕ НА ПРОЦЕДУРАТА**

**1.** Възложителят ще сключи договор /**Приложение № 8/** за изпълнение на обществената поръчка по реда на чл. 74 от ЗОП.

**2.** Плащанията ще бъдат извършени в български левове по банков път.

**3.** При ползване на подизпълнител/и се прилагат разпоредбите на Част втора, Раздел VII „Договор за подизпълнение“ от ЗОП.

**4.** Възложителят прекратява процедурата за възлагане на обществената поръчка при наличие на някое от обстоятелствата по чл. 39, ал. 1 от Закона за обществените поръчки.

 **РАЗДЕЛ Х**

 **ИЗЧИСЛЯВАНЕ НА СРОКОВЕТЕ**

Сроковете, посочени в тази документация, трябва да се изчисляват, както следва:

**-** когато срокът е посочен в дни, той приключва в края на последния календарен ден;

**-** когато последният ден от един срок съвпада с официален български празник или почивен ден, на който трябва да се извърши конкретно действие, трябва да се счита, че срокът приключва в края на първия работен ден, следващ почивния ден или празника.

За неуредените в настоящите указания въпроси се прилагат разпоредбите на ЗОП и Правилника за прилагане на ЗОП.

 **РАЗДЕЛ ХІ**

 **ТЕХНИЧЕСКА СПЕЦИФИКАЦИЯ**

**1. Срок, условия и начин на доставка:**

Изпълнението на обществената поръчка е чрез периодични доставки въз основа на писмени заявки според нуждите на Възложителя. Изпълнителят се задължава да извърши доставките в сроковете за съответната позиция, описани по-долу както следва:

**Позиция № 1**– Хляб и хлебни изделия: Доставката на хляб се извършва всеки ден (без неделя) до 10:00 часа по предварително подадена в предходният работен ден заявка. Доставките на другите хлебни изделия се извършва 2 пъти седмично по предварително подадена заявка, в двудневен срок от заявката.

**Позиция № 2** – Мляко и млечни продукти: Доставките на мляко /краве прясно и кисело/ се извършват три пъти седмично до 10:00 часа по предварително подадена от предходния ден заявка. Доставките на другите млечни продукти се извършва 2 пъти седмично по предварително подадена заявка, в двудневен срок от заявката.

**Позиция № 3** – Месо и месни продукти: Доставките на месо и месни продукти се извършват два пъти седмично по предварително подадена заявка, в двудневен срок от получаването на заявката.

**Позиция № 4** – Пресни плодове и зеленчуци: Доставките се извършват по предварително подадена заявка съобразно сезона и нуждите три пъти седмично, в двудневен срок от получаването на заявката.

**Позиция № 5** – Пиле, пилешки разфасовки и яйца: Доставките се извършват два пъти седмично, в двудневен срок по предварително направени заявки.

**Позиция № 6** – Бебешки и детски храни: Доставките се извършват един път седмично, в двудневен срок по предварително направени заявки.

 **Позиция № 7** – Други хранителни продукти; пластмасови прибори за хранене: Доставките се извършват два пъти седмично, като асортиментът и количествата се определят според заявките, в двудневен срок от подаването им.

 **2. Количества:**

 Посочените по видове хранителни продукти в Техническата спецификация /ПРИЛОЖЕНИЕ 1/, количества са прогнозни. Възложителят си запазва правото:

- **да увеличава или намаля количествата, според необходимостта.**

**- част от изброения асортимент в обществената поръчка да не се поръчва.**

**3. Техническа спецификация и базови изисквания.**

 **ТЕХНИЧЕСКА СПЕЦИФИКАЦИЯ**

|  |  |  |  |  |
| --- | --- | --- | --- | --- |
| **№ по ред** | **Вид хранителни стоки** | **Опаковка** | **Мярка** | **Прогнознокол-во** |
| 1 | 2 | 3 | 4 | 5 |
| І ОБОСОБЕНА ПОЗИЦИЯ №1 - ХЛЯБ , ХЛЕБНИ И ТЕСТЕНИ ИЗДЕЛИЯ |
| 1.1 | **Хляб от брашно тип** 700 Добруджа(нарязан) - форма продълговата без странични издутини и деформации; повърхност – гладка без механични замърсявания, в разфасовка от 1кг. | В ПЕ плик – 1кг.  | кг. | 80 000 |
| 1.2 | **Брашно пшенично бяло:** цвят - светлокремав; вкус и мирис – специфични, без страничен привкус на плесен и запарено; да не се усеща хрус при сдъвкване | ТД на производителя - хартиени пликове по 1кг. |  кг. | 30 375 |
| 1.3 | **Арабска питка**- форма кръгла с диаметър от 210 мм. и тегло 52 гр. -без странични миризми и деформации; повърхност – гладка без механични замърсявания, в разфасовка х 10 броя. | В книжен плик по 10 бр. и тегло 0,520кг.  | бр. | 5 400 000 |
| 1.4 | **Обикновени бисквити**: Правилна квадратна /правоъгълна/ форма, твърда консистенция, добре изпечени, цели. | Индивидуална опаковка - 0,200кг.  | бр. | 13 800 |
| 1.5 | **Кифла с пълнеж 100 гр**. | Опакован в ПЕ плик | бр. | 25 000 |
| 1.6 | **Кроасан с шоколад**  | Опакован в ПЕ плик | бр. | 25 000 |
| 1.7 | **Макарони** – Еднакъв външен вид, правилна форма с гладка повърхност, стъкловиден лом при разчупване, свойствен мирис, без яйца. | Опаковка от 0,400 до 1 кг. | кг. | 30 000 |
| 1.8 | **Фиде** - Еднакъв външен вид, правилна форма с гладка повърхност, стъкловиден лом при разчупване, свойствен мирис, без яйца. | Опаковка от 0,400 до 0,500 кг. | кг. | 3 000 |
| 1.9 | **Спагети от твърда пшеница**- Еднакъв външен вид, правилна форма с гладка повърхност, стъкловиден лом при разчупване, свойствен мирис, без яйца | Опаковка от 0,400 до 0,500 кг. | кг. | 30 000 |
| ІІ ОБОСОБЕНА ПОЗИЦИЯ № 2 - МЛЯКО И МЛЕЧНИ ПРОДУКТИ |
| 2.1 | **Мляко краве кисело българско** с масленост не по малко от 2%, с гладка блестяща повърхност със или без слабо забележим слой от млечна мазнина, цвят –бял с различни нюанси на кремав оттенък, гладка повърхност, със или без слабо отделяне на млечен серум, плътен и гладък вид на коагулума с консистенция след разбиване хомогенна, вкус и аромат – специфични, приятно млечнокисели; сухо вещество-не по-малко от 11,8 %;- съдържание на млечен белтък - не по-малко от 3,2 %**;** **консерванти, стабилизатори и емулгатори - не се допускат** Срок на трайност - до 20 /двадесет/ дни от датата на производство, при температура от 20С до 60С. | БДС 12:2010 или еквивалентен или ТД на производителя в полистиренови кофички с вместимост - 0,400 кг., от материали предназначени за контакт с храни, съобразно Наредба № 3/2007г. и № 2/2008г.на МЗ и М-вото на околната среда водите | кг. | 95 750 |
| 2.2 | **Прясно,пастьоризирано, необезмаслено мляко** – с масленост не по-малко от 2,0%; еднородна течност без утайка; цвят- бял със слабо кремав оттенък; вкус – слабо сладникав, без страничен привкус; мирис – специфичен.  | БДС 11-87 или еквивалентен или ТД на производителя в полиетиленови или други подходящи опаковки от 1л. | литър | 10 000 |
| 2.3 | **Сирене краве саламурено:** форма – паралелепипедни парчета; с маса, kg – 0,900 ±0,100;външен вид на парчетата – добре оформени, лесно се отделят и не се ронят и разпадат, без повърхностно замърсяване; -консистенция при 180С -200С – умерено твърда, еластична; повърхност, строеж и цвят – гладка с порцеланов лом, без или с единични бактериални шупли; вкус и аромат- специфични за зряло сирене, умерено солен и приятно изразен млечнокисел вкус-сухо вещество, % - не по-малко от 46 %-масленост в сухото вещество- не по-малко от 44 % без **съдържание на растителни мазнини**-консерванти, стабилизатори и емулгатори – не се допускат - сол, % :-в общата маса на сиренето – 3,5 ± 0,5Срок на трайност – не по малко от 12 /дванадесет/ месеца от датата на производство при съхранение в опаковки със или без саламура, без пряк достъп на въздух в хладилни помещения с температура от минус 20С. до 40С. | БДС 15:2010 или еквивалентен, ТД на производителя в пластмасови кофи |  кг. | 37 644 |
| 2.4 | **Кашкавал от краве мляко :** Добре оформена цилиндрична или паралелепипедна форма, гладка чиста външна повърхност без повреди и ослизявания, кехлибарен жълт цвят без покритие и по-тъмножълт с покритие, гладка разрезна повъркност с еднороден строеж, плътноеластична консистенция, специфичен вкус, мирис и аромат.Сухо вещество % не по-малко от 58, масленост в сухото вещество % не по-малко от 45, готварска сол % от1,5 до 2,5. Патогенни микроорганизми и колиформи да не се установяват.Продуктът да е с преминал технологичен срок на зреене, с маса от 400 грама до 1000 грама в индивидуални вакуумирани опаковки. | ТД на производителя. В полиетиленови или други подходящи опаковки до 1 кг. | кг. | 15 000 |
| 2.5 | **Краве масло:** масленост- не по-малко от 80% от сухото вещество; водно съдържание- не повече от 18 %; консистенция - полутвърда, с еднороден строеж; цвят - кремав до светло жълт; мирис - специфичен, приятен, без странични оттенъци или на гранясало; вкус- напълно свойствен за вида му; без консервиращи и багрилни вещества, без растителни мазнини | БДС 13-83 или еквивалентен или ТД на производителя в фолио по 0,250кг | кг. | 1 000 |
| ІІІ. ОБОСОБЕНА ПОЗИЦИЯ №3- МЕСО И МЕСНИ ПРОДУКТИ |
| 3.1 | **Телешко месо с кости** – з**амразено** от животни до 2 годишна възраст, на **четвъртинки** – получено след охлаждане с достигната температура на месото в дълбочина от 0 до 4˚ С. Повърхността суха, без странични замърсявания, без следи от плесени и признаци на ослизяване. Цвят на мускулатурата- от светлорозов до тъмночервен, на лойта- от кремав до светложълт. Мирисът специфичен, без странични отклонения. Консистенцията еластична, като при натиск деформацията изчезва за 1мин. | Транспортна опаковка | кг. | 110 000 |
| 3.2 | **Месо шилешко:** Месото да произхожда от здрави шилета, заклани в кланици като са спазени изискванията посочени в Наредба № 35 и №36 от 23.03.2006г на МЗХ. Масата на шилешката половина да бъде до 10 кг. По месото не се допускат остатъци от вътрешни органи, развити вимета, съсирена кръв, замърсявания от стомашно и чревно съдържание, зацапвания от кръв и други видими замърсявания. Половините трябва да бъдат с неповредена повърхност без кръвоизливи и набитости. Цветът на месото да е бледорозов, а на тлъстината - бял с розов оттенък. Мирис – свойствен, без отклонения.  | Транспортна опаковка | кг. | 12 000 |
| 3.3 | **Колбас-телешки:** Колбаса да бъде с права цилиндрична форма, с чиста,гладка, без повреди повърхност, с равномерен еднакъв цвят. Разрезната повърхност да е с еднообразен строеж, без празнини, шупли и сухожилия, фасции и разтопени мазнини.Обвивката плътно прилепнала към пълнежната маса, опаковка изкуствена. Консистенция от еластична до плътна.Колбаса да е с приятен вкус и мирис с оттенък на вложените подправки.  Колбаса да отговаря на следните показатели :* водно съдържание в % от общата маса – не повече

 от 60;* масленост в % от сухото в-во – не повече 70;
* белтък в % от сухата в-во не по-малко от 19;
* сол готварска в % от общата маса – не повече от 2.2.

Патогенни микроорганизми и плесени – не се допускат. | Транспортна опаковка | кг. | 40 000 |
| ІV. ОБОСОБЕНА ПОЗИЦИЯ №4 - ПРЕСНИ ПЛОДОВЕ И ЗЕЛЕНЧУЦИ, ПЛОДОВИ И ЗЕЛЕНЧУКОВИ КОНСЕРВИ |
| 4.1 | **Картофи ранни пресни до 31.08:** клас първи; да бъдат с добро качество; външен вид – клубени, цели, без пукнатини, здрави, чисти, с кремава или розова кожица, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ- полиетиле-нови торби |  кг. | 33 000 |
| 4.2 | **Картофи късни от 01.09:** клас първи; да бъдат с добро качество; външен вид – клубени, цели, без пукнатини цели, здрави, чисти, еднородни по окраска и форма с втвърдена кожица, не позеленели, не покълнали, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ -полиетиле-нови торби |  кг. | 205 750 |
| 4.3 | **Моркови пресни:** клас първи; да бъдат с добро качество; външен вид – кореноплодни, пресни, правилно оформени, цели, неразклонени, здрави, чисти, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ-полиетиле-нови торби или пластмасо-ви каси | кг. | 12 000 |
| 4.4 | **Зрял кромид лук:** клас първи; да бъдат с добро качество- цели, здрави и чисти луковици, напълно развити, добре оформени, узрели с плътна и суха външна обвивка (люспи), без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ- мрежести торби |  кг. | 65 000 |
| 4.5 | **Бяло главесто зеле прясно:** клас първи; да бъдат с добро качество- цели зелки пресни, плътни, не напукани, здрави, чисти, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ вполиетиле-нови чували | кг. |  18 000 |
| 4.6 | **Зрял чесън**: клас първи; да бъдат с добро качество- цели, здрави, чисти, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ -мрежести торби | кг. | 4 000 |
| 4.7 | **Зелен пипер от открити площи - от м.август до м. ноември:** клас първи; да бъдат с добро качество- цели, пресни, здрави, чисти, с характерни за сорта форма и оцветяване, с незасъхнал връх, с плододръжка и без повишена влажност, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ в полиетиленови торби | кг. | 8 000 |
| 4.8 | **Патладжани пресни**: клас първи; да бъдат с добро качество- цели, здрави, чисти, с дръжки, с характерна за сорта форма и виолетово до тъмно виолетово оцветяване, с проявена лъскавина, месестата част да е нежна и еластична, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ в полиетиленови торби | кг. | 8 000 |
| 4.9 | **Краставици пресни** **от открити площи:-** цели, здрави, чисти без видими следи от препарати, добре оформени, с гладка или грапава повърхност типична за сорта, без признаци на пожълтяване. | Транспортна опаковка | кг. | 35 000 |
| 4.10 | **Краставици оранжерийни: -** цели, здрави, чисти без видими следи от препарати, добре оформени, с гладка или грапава повърхност типична за сорта, без признаци на пожълтяване. | Транспортна опаковка | кг. | 20 000 |
| 4.11 | **Домати от открити площи:** - с правилна, характерна за сорта форма, цели, свежи, чисти и здрави, с гладка повърхност, без повреди | Транспортна опаковка | кг. | 50 000 |
| 4.12 | **Домати оранжерийни** - с правилна, характерна за сорта форма, цели, свежи, чисти и здрави, с гладка повърхност, без повреди | Транспортна опаковка | кг. | 20 000 |
| 4.13 | **Спанак пресен** - зелени листа, свеж, чист и здрав, тъмнозелен цвят; | Транспортна опаковка | кг. | 4 000 |
| 4.14 | **Целина на глави:** клас първи; да бъдат с добро качество- цели, здрави, чисти, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ в полиетиленови торби | кг. | 2 500 |
| 4.15 | **Копър пресен** на връзки: клас първи; да бъдат с добро качество- цели, здрави, чисти, свежи, със зелен цвят, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ в полиетиленови торби | връзки | 12 000 |
| 4.16 | **Доматено пюре стерилизирано**: от пасирани зрели червени домати с вкус и мирис, свойствени на зрели домати; цвят –червен | ТД на производителя в буркани 0,680 кг или метални кутии от 1 кг | кг. | 9 125 |
| 4.17 | **Домати цели стерилизирани**: червени домати, не по-малко от 50% от един и същи сорт, сравнително еднакви по форма и степен на зрялост; без повреди от болести и вредители, залети с доматена заливка с прибавена сол | ТД на производителя вбуркани по 0,680 кг | кг. | 32 000 |
| 4.18 | **Грах зелен замразен:** първо качество; цели зърна, ненабити, без пукнатини и примеси на люспи, парчета от шушулки и др. без страничен мирис, цвят- зелен до жълто зелен;  |  ТД на производителя | кг. | 3 000 |
| 4.19 | **Паприкаш:** първо качество, стерилизиран в стъклени буркани ТО; нарязани червени пиперки и домати със заливка от доматен сок в съотношение: пиперки – 53%, домати – 18%, заливка 29%, сол от 0,8 до 1,5%; цвят- характерен за зеленчуците, претърпели технологична обработка; вкус и мирис- свойствени за вложените съставки; не се допускат страничен привкус и мирис | БДС 1461-75 или еквивалентна ТД на производителя в буркани по 0,680 кг | кг. | 20 000 |
| 4.20 | **Грах зелен стерилизиран:** първо качество; цели зърна, ненабити, без пукнатини и примеси на люспи, парчета от шушулки и др., леко скорбелен вкус, без страничен мирис, цвят- зелен до жълто зелен, прозрачна утайка, добре сварен, готов за директна консумация; отцедено тегло на граха – не по-малко от 65% | БДС 547-77 или еквивалентна ТД на производителя в буркани по 0,680 кг | кг. | 26400 |
| 4.21 | **Джоджен сух** – добре изсушен без чужди примеси, мирис и привкус. | Във фолирани пликчета по 0,100 кг за 1 брой | бр. | 5 501 |
| 4.22 | **Червен пипер** - външен вид - хомогенен прахообразен продукт; вкус - специфичен за смлян пипер | В пликове екструдирани с полиетилен по 1кг  | кг. | 8 000 |
| 4.23 | **Чубрица суха** – добре изсушена без чужди примеси, мирис и привкус. | Във фолирани пликове по 1 кг  | кг. | 2 570 |
| 4.24 | **Черен пипер** – млян и пресят; цвят – кафяв до черен; вкус - парливо-лютив. | Във фолирани пликчета по 0,100 кг за 1 брой | кг. | 7000 |
| 4.25 | **Кимион -** По ТД на производителя.  | Във фолирани пликчета по 0,100 кг за 1 брой | кг. | 7002 |
| 4.26 | **Дафинов лист-** По ТД на производителя. | Във фолирани пликчета по 0,100 кг за 1 брой | бр. | 1501 |
| 4.27 | **Канела-** По ТД на производителя**.** | Във фолирани пликчета по 0,100 кг за 1 брой | бр. | 2000 |
| 4.28 | **Тиквички -** По ТД на производителя | Транспортна опаковка | кг. | 5000 |
| 4.29 | **Чесън на прах** -По ТД на производителя. | Във фолирани пликчета по 0.100 кг за 1 брой | бр. | 1150 |
| 4.30 | **Магданоз пресен** : клас първи; да бъдат с добро качество- цели, здрави, чисти, свежи, със зелен цвят, без вредители и повреди, предизвикани от тях, без присъствие на чужди частици, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ в полиетиленови торби | връзки. | 8 000 |
| 4.31 | **Маслини**: тип 91-100; съдържание- черни маслини с гладка повърхност, вода, сол и растителна мазнина; без страничен вкус и привкус | ТД на производителя в метална кутия по 2,500кг  | кг. | 10 000 |
| 4.32 | **Дини пресни**: клас първи; да бъдат с добро качество - цели, свежи, здрави, чисти, ненапукани, ненабити, с характерна за сорта форма, без вредители и повреди, предизвикани от тях, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид | Наредба 16 от 28.05.2010 г. на МЗХ - насипни | кг. | 33 751 |
| 4.33 | **Праскови пресни:** клас първи; да бъдат с добро качество- цели, свежи, здрави, чисти, нормално развити, с типична форма и оцветяване, без вредители и повреди, предизвикани от тях, без присъствие на чужди частици и остатъци от средства за борба с болести и неприятели, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ - пластмасо-ви касетки | кг. |  10 000 |
| 4.34 | **Компот от праскови:** първо качество; плодове нарязани на половинки, еднакви по големина, без механични повреди; с бистър, еднообразен захарен сироп; съдържание на плод 50% | ТД на производителя в буркани по 0,720 кг | кг. | 33 000 |
| 4.35 | **Портокали**: плодове свежи, цели, здрави, чисти, нормално развити, без загнили части, с типична форма и оцветяване, без остатъци от средства за борба с вредители и болести.  | Транспортна опаковка | кг. | 20 001 |
| 4.36 | **Пъпеши пресни:** клас първи; да бъдат с добро качество- цели, свежи, здрави, чисти, ненапукани, ненабити, с характерна за сорта форма, без вредители и повреди, предизвикани от тях, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид | Наредба 16 от 28.05.2010 г. на МЗХ -насипни | кг. | 10 000 |
| 4.37 | **Банани:** клас първи; да бъдат с добро качество- цели, свежи, здрави, чисти, нормално развити, без загнили части, с типична форма и оцветявани, да са напълно узрели, без вредители и повреди, предизвикани от тях, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ в кашони | кг. | 30 000 |
| 4.38 | **Ябълки пресни**: клас първи; да бъдат с добро качество- цели, свежи, здрави, чисти, нормално развити, с типична форма и оцветяване, с цели дръжки, без вредители и повреди, предизвикани от тях, без присъствие на чужди частици и остатъци от средства за борба с болести и неприятели, без никакъв чужд мирис и/или вкус, да притежават всички основни характеристики и свойства, типични за сорта или търговския тип; допускат се незначителни дефекти, при условие, че продукта запазва основните си характеристики по отношение на качеството, съхраняването и търговския му вид в опаковката | Наредба 16 от 28.05.2010 г. на МЗХ -пластмасо-ви касетки или кашони. | кг. | 140 000 |
| 4.39 | **Мандарини:** плодове - свежи, цели, здрави, чисти, нормално развити, с типична форма и оцветяване, с цели дръжки, без загнили части, без чужд мирис и вкус и без видими остатъци от средства за борба с болести и неприятели | Транспортна опаковка | кг. | 20 000 |
| V. ОБОСОБЕНА ПОЗИЦИЯ №5 –ПИЛЕ , ПИЛЕШКИ РАЗФАСОВКИ И ЯЙЦА |
| 5.1 | **Пиле-замразено:** Месото да произхожда от здрави пилета заклани в кланици като са спазени изискванията посочени в Наредба № 35 и № 36 от 23.03.2006 г. Пилетата да бъдат замразени, опаковани в полиетиленови пликове с тегло от 900 грама до 1300 грама за брой, подредени в кашони. Трупът да бъде с добре развита мускулатура, чист, без травми със здрава кожа без разкъсвания и натъртвания, без подкожни кръвоизливи и остатъци от перушина, крондили и декубитални изменения, гребена на гръдната кост да е едва забележим.  Несвързаната вода в единичните опаковки да бъде до 5%. | БДС 12180-74 или еквивалентен или ТД на производителя в Полиетиленови пликове в кашони до 15 кг. | кг.  | 50 500 |
| 5.2 | **Пилешки бутчета дълбоко замразени-** Бутчетата да произхождат от здрави пилета заклани в кланици като са спазени изискванията посочени в Наредба №35 и №36 от 23.03.2006г. Бутчетата да бъдат замразени от 250 до 350 грама за брой .Бутчетата да включват бедрената кост, пищяла, фибулата (малкият пищял ), заедно с обграждащата мускулатура, парчетата трябва да са отрязани от тазобедрената до тарзалната става. Бутчетата да бъдат с добре развита мускулатура, чисти без травми със здрава кожа без разкъсвания и натъртвания, без подкожни кръвоизливи и остатъци от перушина, крондили и декубитални изменения. Несвързаната вода в единичните опаковки да бъде до 5%. |  ТД на производителя В полиетиленови пликове или тарелки с тегло до 2 кг. подредени в кашони с тегло до 12 кг. |  кг. |  34 000 |
| 5.3 | **Яйца кокоши**: клас А; яйцата да бъдат “пресни”, със срок на годност не по-дълъг от 28 дни, считано от деня на снасянето; със средно тегло 67,5г; /размер L/ с нормална, чиста, неповредена черупка, която да е маркирана съгласно Наредба №1/09.01.2008г. | БДС 358-80 или еквивалентен или ТД на производителя в картонени кори по 30 бр.яйца в кашон | бр. | 1 000 000 |
|  |  |  |  |   |
| VІ. ОБОСОБЕНА ПОЗИЦИЯ №6 – БЕБЕШКИ И ДЕТСКИ ХРАНИ |
| 6.1 | Адаптирано мляко за деца от раждането до 6 м.  | 1 бр. кутия 400 гр. | бр. | 3 200 |
| 6.2 |  Млечни каши – различни видове за деца от раждането до 6 м. |  1 бр. кутия – 200 гр. | бр. | 1 600 |
| 6.3 |  Детски пюрета - плодови за деца от раждането до 6 м. | 1 бр. буркан – 190гр. | бр. | 3 200 |
| 6.4 |  Детски пюрета - зеленчукови за деца от раждането до 6 м.  | 1 бр. буркан – 190гр. | бр. | 3 200 |
| 6.5 |  Детски пюрета - други за деца от раждането до 6 м.  | 1 бр. буркан – 190гр. | бр. | 3 200 |
| 6.6 |  Адаптирано мляко за деца от 6 мес. до 12 м.възраст | 1 бр. кутия 400 гр. | бр. | 3 200 |
| 6.7 |  Млечни каши – различни видове за деца от 6 мес. до 12 м.възраст | 1 бр. кутия – 200 гр. | бр.  | 6 400 |
| 6.8 |  Детски пюрета - плодови за деца от 6 мес. до 12 м.възраст | 1 бр. буркан – 190 гр. | бр. | 6 400 |
| 6.9 |  Детски пюрета - зеленчукови за деца от от 6 мес. до 12 м.възраст | 1 бр. буркан – 190 гр. | бр. | 6 400 |
| 6.10 |  Детски пюрета - месни за деца от от 6 мес. до 12 м.възраст | 1 бр. буркан – 190 гр. | бр. | 3 200 |
| 6.11 | Сухо мляко за деца от 1година до 3години. | 1бр. пакет-200гр. | бр. | 6 400 |
| 6.12 | Картофено пюре за деца от 1година до 3години. | 1бр.кутия- 180гр. | бр. | 6 400 |
| VІІ. ОБОСОБЕНА ПОЗИЦИЯ №7 - ДРУГИ ХРАНИТЕЛНИ ПРОДУКТИ |
| 7.1 | **Минерална вода -** Да отговаря на изискванията на Наредбата за изискванията към бутилираните натурални минерални, изворни и трапезни води, предназначени за питейни цели (Постановление № 178 на Министерския съвет от 2004 г).Да бъде в РЕТ - еднократни опаковки от 0,5 л. Всяка опаковка се маркира съгласно Наредба за изискванията за етикетирането и представянето на храните и Наредбата за изискванията към бутилираните натурални минерални, изворни и трапезни води, предназначени за питейни цел.Остатъчен срок на трайност при доставката: минимум 9 месеца.  | В пластмасова бутилка от 0,5 л. | бр. | 10 000 |
| 7.2 | **Зрял фасул бял**: да отговаря на І-во качество; с нормално развити здрави зърна, с бял цвят и присъщи за сорта и типа форма и големина, без начупени зърна и следи от вредители, чист, без наличие на примеси  | ТД на производителя в целофанени пликове по 1кг. | кг. | 20 000 |
| 7.3 | **Леща арабска:** да отговаря на І-во качество; с нормално развити здрави семена, с характерни за сорта големина и цвят; без начупени зърна и следи от вредители, чист, без наличие на примеси | ТД на производителя в целофанени пликове по 1кг. | кг. | 15 000 |
| 7.4 | **Нахуд** : да отговаря на І-во качество; с нормално развити здрави зърна, с бял цвят и присъщи за сорта и типа форма и големина, без начупени зърна и следи от вредители, чист, без наличие на примеси | ТД на производителя в насипен вид | кг. | 40 000 |
| 7.5 | **Ориз**: екстра качество, българско производство; едри и обли зърна с бяло оцветяване, без мирис на мухъл и запарено*;* безобрашняване; да не съдържа живи или мъртви вредители | ТД на производителя в целофане-ни пликове по 1кг. | кг. | 23 750 |
| 7.6 | **Риба скумрия замразена с глави**: здрава, със запазена цялост; цвят естествен, специфичен за дадения вид, замразена при t -18°C; мирис след размразяване- характерен за прясна риба, без признаци на развала | БДС 5915-82 или еквивалентен или ТД на производителя- в полиетиленови торби в кашони | кг. | 20 000 |
| 7.7 | **Олио слънчогледово** с мазнини 99,9/100: бистро, без утайки при 20°С; цвят – светложълт до златистожълт; вкус и мирис – приятни, характерни за прясно рафинирано слънчогледово масло, без странични привкус и мирис; влага – не повече от 0,10% | БДС 1-74 или еквивалентен или ТД на производителя в пластмасови бутилки по 1л. | л. | 71 250  |
| 7.8 | **Оцет винен**: цвят жълто оранжев до винено червен; бистър, без утайка; кисел вкус, характерен за оцета | БДС 399-83 или еквивалентен или ТД на производителя | л. | 9 250 |
| 7.9 | **Сол готварска йодирана**: първо качество; вакуумно изпарена; цвят бял; вкус – чисто солен; мирис не се допуска; механични примеси не се допускат | ТД на производителя в полиетиленови пликове по 1кг. в полиетиленови пликове по 1кг. | кг. | 20 375 |
| 7.10 | **Леща:** да отговаря на І-во качество; с нормално развити здрави семена, с характерни за сорта големина и цвят; без начупени зърна и следи от вредители, чист, без наличие на примеси  | ТД на производителя в целофанени пликове по 1кг. | кг. | 7 000 |
| 7.11 | **Натурален сок:** Течна консистенция, цвят - характерен за съответния продукт, без странични примеси | Индивидуална опаковка – 1л. | л. | 5 000 |
| 7.12 | **Захар кристална**: рафинирана, с еднородност на кристалите – 80%; външен вид – сухи, неслепени кристали с ясно изразени стени, без наличие на бучки неизбелена захар; цвят - бял, с блясък; вкус –сладък, без страничен привкус; без мирис; разтворимост – пълна; чужди примеси – не се допускат; съдържание на захароза от сухото вещество – не по-малко от 99,9%; обща пепел - не повече от 0,025%; влага - не повече от 0,10% | БДС 390-79 или еквивалентен или ТД на производителя в полиетиленови пликове по 1кг | кг. | 10 250 |
| 7.13 | **Грис** – цвят бял до кремав, без наличие на тричени части; мирис – специфичен за пшеничния грис, без мирис на плесен и запарено; хрус при сдъвкване да не се усеща. | В целофанови пликове по 0.400 кг. | кг. | 5 000 |
| 7.14 | **Чай билков**: съдържание – натурални плодове, билки и аромати; без изкуствени оцветители и консерванти; външен вид – сипкава еднородна маса от ситно нарязани добре изсушени листа, стръкчета, цвят или плод; без признаци на сбиване на бучки и плесенясване, без странични примеси; цвят на чая – характерен за вида; вкус – приятен, хармоничен, специфичен за вида; без страничен мирис | ТД на производителя в пакетчета по 1,5 г. от филтърна хартия с или без конец, в многослоен пигментно покрит картон с по 20 броя в него | бр. | 1 500 |
| 7.15 | **Булгур**-**едрозърнест**- да отговаря на І-во качество; с нормално развити здрави семена, с характерни за сорта големина и цвят; без начупени зърна и следи от вредители, чист, без наличие на примеси | ТД на производителя в целофанени пликове по 1кг. | кг. |  20 000 |
|  |  |  |  |  |
| 7.16 | **Риба тон - консерва** **от 1,000 кг**: отцедена 0,700 кг; съставена от филе от риба тон – 70%, растително масло и сол; вкус и мирис – приятни, специфични за вложената риба и подправки; не се допуска страничен несвойствен привкус и мирис | ТД на производителя- в метални кутии по 1,000 кг. | кг. | 8 000 |
| 7.17 | **Сода бикарбонат** | ТД на производителя в кутийки по 0.100 гр. | бр. | 1 000 |
| 7.18 | **Кутия кръглаPP-500мл** | ТД на производителя- в транспортна опаковка | бр. | 1 000 000 |
| 7.19 | **Вилица пластмасова голяма** | ТД на производителя- в транспортна опаковка | бр. |  500 000 |
| 7.20 | **Лъжица пластмасова голяма** | ТД на производителя -в транспортна опаковка | бр. | 500 000 |

 Хранителните продукти трябва да отговарят на изискванията на Закона за храните, Наредба № 5/25.05.2006г. за хигиената на храните, издадена на основание чл. 17, ал. 2 от Закона за храните и Наредба № 16/28.05.2010г. за изискванията за качество и контрола за съответствие на пресни плодове и зеленчуци, издадена от МЗХ.

Доставените хранителни продукти да са с добър търговски вид, а опаковката на продуктите да отговаря на изискванията на Закона за храните и Наредбата за изискванията за етикетирането и представянето на храните и да гарантира възможността им за съхранение при обичайните за вида продукт условия.

Всеки доставен продукт да бъде в **срок на годност, който не може да бъде по-малък от 2/3 от остатъчния срок на използване** и придружен от експертен лист или сертификат за качество, сертификат за произход, документ за произход или друг аналогичен документ, съгласно изискванията на Закона за храните.

**РАЗДЕЛ XІІ**

**КРИТЕРИЙ ЗА ОЦЕНКА НА ОФЕРТИТЕ**

Критерият за оценка на офертите **е най-ниска цена , съгласно чл. 37, ал. 1, т. 1 от ЗОП**

За всяка отделна оферта, която отговаря на изискванията на ЗОП и условията на настоящата документация, назначената от възложителя комисия извършва оценка въз основа на **КРИТЕРИЯ “НАЙ-НИСКА ЦЕНА”** за обособена позиция. Оценката се извършва за всяка обособена позиция от обществената поръчка .

Комисията класира участниците в низходящ ред, като на първо място се класира участника, чиято ценова оферта е най-ниска.

**При еднаква ценова оферта за съответната обособена позиция на две или повече оферти се прилага чл. 71, ал. 5, т. 1 от ЗОП.**

В случай, че участник /участниците в процедурата не се явят за изтеглянето на жребий в определения час, тегленето се извършва в посочения час от член на комисията, в присъствието на членовете на комисията, което се описва в протокола, изготвен от комисията за разглеждане, оценка и класиране на офертите.

**РАЗДЕЛ XІІІ**

**ОБРАЗЦИ НА ДОКУМЕНТИ ЗА УЧАСТИЕ В ПРОЦЕДУРАТА**